Държавен вестник, бр. 16, 2013 г., стр. 41

БРОЙ  16	
Д Ъ Р Ж А В Е Н  В Е С Т Н И К 	
СТР.  41  
годишни надзорни проверки от упълномощени 
със заповед на министъра на земеделието и 
храните длъжностни лица. 
(2) Компетентното звено гарантира, че кон-
тролиращите лица, получили разрешение по 
чл. 40, ал. 2, изпълняват следните изисквания:
1. извършват обективен и независим контрол;
2. проверяват ефективността на своя контрол 
чрез съответни процедури;
3. имат компетентност по отношение на 
всички установени нередности и нарушения, 
както и на прилаганите коригиращи мерки и 
срокове чрез съответни процедури.
(3) Контролиращите лица предоставят достъп 
на упълномощените със заповед от министъ-
ра на земеделието и храните лица до своите 
офиси и помещения и осигуряват информация 
и съдействие, необходими за изпълнение на 
надзорните функции по ал. 1.
(4) Надзорните проверки по ал. 1 завършват 
с двустранно подписано заключение. Заключени-
ето се подписва от упълномощен представител 
на контролиращото лице.
(5) Компетентното звено запознава с док-
лад министъра на земеделието и храните за 
резултатите от проведените проверки по ал. 1 
и прилага заключението по ал. 4.
Чл. 43. (1) Със заповед министърът на 
земеделието и храните разпорежда повторна 
проверка за установяване на резултатите от 
предприети коригиращи действия от страна на 
контролиращо лице в определените в заклю-
чението по чл. 42, ал. 4 срокове. 
(2) Със заповед на министъра на земеделието 
и храните компетентното звено може да опре-
дели извършване на проверка за установяване 
на обстоятелствата по чл. 41, ал. 1.
(3) Контролиращите лица предоставят достъп 
на упълномощените със заповед от министъ-
ра на земеделието и храните лица до своите 
офиси и помещения и осигуряват информация 
и съдействие, необходими за изпълнение на 
проверките по ал. 1 и 2.
(4) Проверките по ал. 1 и 2 завършват с дву-
странно подписано заключение. Заключението 
се подписва от упълномощен представител на 
контролиращото лице.
(5) Компетентното звено запознава с доклад 
министъра на земеделието и храните за резул-
татите от проведените проверки по ал. 1 и 2 и 
прилага заключението по ал. 4. 
Раздел ІI
Ред за издаване и отнемане на разрешение на 
контролиращо лице
Чл. 44. (1) Контролиращи лица са местни 
и чуждестранни лица – търговци по смисъла 
на Търговския закон или на законодателството 
на държава – членка на ЕС, или на държа-
ва – страна по Споразумението за Европейското 
икономическо пространство, и получили разре-
шение от министъра на земеделието и храните 
по смисъла на чл. 18, ал. 1 ЗПООПЗПЕС.
(2) За издаване на разрешение по ал. 1 
кандидатите за контролиращи лица подават 
заявление с приложено към него досие съглас-
но разпоредбите на чл. 19 и 20 ЗПООПЗПЕС. 
Заявлението се подава до компетентното звено.
(3) Компетентното звено извършва админис­
тративна проверка на представените в досието 
документи, заявените данни и други обстоятел-
ства, свързани със заявлението по ал. 2. 
(4) В случай на липса или нередовност на 
документите по ал. 2 компетентното звено уве-
домява кандидата съгласно чл. 22 ЗПООПЗПЕС 
с подробно писмено изложение на липсите и 
нередовностите.
(5) При представяне на поисканите по ал. 4 
документи длъжностните лица от компетентното 
звено съгласно разпоредбите на чл. 21, ал. 1 
ЗПООПЗПЕС:
1. извършват проверка на място за устано-
вяване на фактическото съответствие с пред-
ставените документи, като:
а) посещението на място се извършва в 
присъствието на кандидата, упълномощен негов 
представител или служител; 
б) след приключване на посещението на 
място длъжностните лица представят заклю-
чение с резултатите от посещението за подпис 
на лицето по буква „а“, който има право да 
напише обяснения и възражения по направе-
ните констатации; 
в) копие от заключението по буква „б“ се 
предоставя на кандидата, упълномощения не-
гов представител или служител веднага след 
приключване на посещението на място;
2. представят доклад с резултатите от про-
верките по ал. 3 и ал. 5, т. 1 до министъра на 
земеделието и храните.
(6) При необходимост в проверките по ал. 3 
и 5 могат да участват и други длъжностни 
лица, определени със заповед на министъра 
на земеделието и храните.
(7) Длъжностните лица подписват декла-
рация, че се задължават да не разгласяват 
обстоятелства от дейността на проверяваните 
лица, станали им известни при извършване на 
проверките.
(8) Контролиращите лица с издадено раз-
решение по ал. 1 уведомяват министъра на 
земеделието и храните за всяка промяна в 
обстоятелствата по чл. 19 и 20 ЗПООПЗПЕС 
в седемдневен срок от настъпването є.
Чл. 45. (1) След запознаване на министъра 
на земеделието и храните с доклада по чл. 44, 
ал. 5, т. 2 резултатите от проверката се пред-
ставят на комисията.
(2) Комисията разглежда заявлението с 
приложеното към него досие по чл. 44, ал. 2 
и резултатите от извършените проверки по 
чл. 44, ал. 3 и 5 и прави предложение до ми-
нистъра на земеделието и храните.